Stanovisko Komisie podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu nariadenie Európskeho parlamentu a Rady o potravinárskych prídavných látkach ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0608 v konečnom znení - COD 2006/0145 */





[pic] | KOMISIA EURÓPSKYCH SPOLOČENSTIEV | Brusel, 16.10.2008 KOM(2008) 608 v konečnom znení 2006/0145 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu NARIADENIE EURÓPSKEHO PARLAMENTU A RADY o potravinárskych prídavných látkach KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0145 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu, pokiaľ ide o spoločnú pozíciu Rady k návrhu NARIADENIE EURÓPSKEHO PARLAMENTU A RADY o potravinárskych prídavných látkach 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia zaujme stanovisko k zmenám a doplneniam navrhnutým Európskym parlamentom v druhom čítaní. Komisia uvádza svoje stanovisko k zmenám a doplneniam navrhnutým Parlamentom. 2. Súvislosti Dátum predloženia návrhu Európskemu parlamentu a Rade (dokument KOM(2006)0428 v konečnom znení 2006/0145 (COD): | 28. júl 2006 | Dátum stanoviska Európskeho hospodárskeho a sociálneho výboru: | 25. apríl 2007 | Dátum stanoviska Európskeho parlamentu, prvé čítanie: | 10. júl 2007 | Dátum predloženia pozmeňujúceho a doplňujúceho návrhu: | 24. október 2007 | Dátum politickej dohody | 17. december 2007 | Dátum prijatia spoločnej pozície: | 10. marec 2008 | Dátum stanoviska Európskeho parlamentu (druhé čítanie) | 8. júl 2008 | 3. Cieľ návrhu Komisia v Bielej knihe o bezpečnosti potravín (KOM (1999) 719 v konečnom znení) uviedla, že zaktualizuje a zjednoduší súčasné právne predpisy Spoločenstva, pokiaľ ide o potravinárske prídavné látky (akcia 11 v bielej knihe). Ciele tohto návrhu sú: - zjednodušiť právne predpisy o potravinárskych prídavných látkach vytvorením jedného nástroja na stanovenie princípov, postupov a schvaľovania, - zveriť vykonávacie právomoci v súvislosti s aktualizáciou zoznamu povolených potravinárskych prídavných látok v rámci Spoločenstva Komisii, - zohľadniť posúdenia bezpečnosti potravinárskych prídavných látok Európskym úradom pre bezpečnosť potravín (EFSA), - vytvoriť program prehodnocovania súčasných potravinárskych prídavných látok, - vyžadovať povolenie prídavných látok, ktoré pozostávajú z geneticky modifikovaných organizmov alebo obsahujú geneticky modifikované organizmy, podľa nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách. 4. Stanovisko Komisie k zmenám a doplneniam Európskeho parlamentu - Európsky parlament hlasoval v druhom čítaní o konsolidovanom znení, ktoré obsahuje niekoľko zmien a doplnení k zneniu spoločnej pozície. Toto znenie je výsledkom rokovaní medzi Radou, Európskym parlamentom a Komisiou. Zmeny a doplnenia sú väčšinou technického charakteru a sú vo všeobecnosti v súlade s hlavnými zásadami pôvodného návrhu, ktoré posilňujú. Osobitnú pozornosť je potrebné venovať zmenám a doplneniam, na základe ktorých bude potrebné uvádzať na označeniach možný nepriaznivý účinok na správanie detí súvisiaci s určitými potravinárskymi farbivami. Ďalšie zmeny a doplnenia sa týkajú objasnenia vzájomného pôsobenia medzi navrhnutým nariadením o potravinárskych prídavných látkach a nariadením (ES) č. 1829/2003 o geneticky modifikovaných potravinách a krmivách a takisto objasňujú, že potravinárske prídavné látky vyrobené použitím iných výrobných postupov alebo vyrobené z iných surovín si vyžadujú nové hodnotenie bezpečnosti. Ďalšie zmeny a doplnenia posilňujú zásadu predbežnej opatrnosti a ďalej objasňujú zásadu nezavádzania spotrebiteľa. - Komisia prijíma všetky zmeny a doplnenia odhlasované Európskym parlamentom. Výsledok druhého čítania v Európskom parlamente bol veľmi uspokojivý. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh ako je uvedené vyššie.